OpenLLM-France/wikimedia huggingface dataset:
# Superelipse

Superelipsea (edo Lamé-ren kurba) irudi geometriko bat da, koordenatu kartesiarretan honako ekuazio hau daukana:
    $\left|{\frac {x}{a}}\right|^{n}\!+\left|{\frac {y}{b}}\right|^{n}\!=1$
non n > 0 den, eta a eta b irudiaren ardatzen luzerak diren. Zenbatekoa den n, kasu hauek daude:
* n = 2 bada, ohiko elipse bat dugu (are gehiago: a = b bada, zirkunferentzia bat).
* n > 2 bada, hiperelipseak deitzen dira, erpinak kamutsak dituen laukizuzen itxurako irudiak. Muturreko kasuan, n infinitua (∞) balitz, ohiko laukizuzen bat genuke.
* n < 2 bada, hipoelipseak deitzen dira.

## Adibide batzuk

* Hiperelipsea (n = 4, a = b = 1)
* Hipoelipsea (n = 3/2, a = b = 1)
* Hipoelipsea (n = 1/2, a = b = 1)

## Ekuazioa

Superelipsearen ekuazio parametrikoak hauek dira:
    $\left.{\begin{aligned}x\left(\theta \right)&=\pm a\cos ^{\frac {2}{n}}\theta \\y\left(\theta \right)&=\pm b\sin ^{\frac {2}{n}}\theta \end{aligned}}\right\$

## Historia

Superelipsea aurkitzearen ospea Piet Hein daniar poeta eta zientzialariak hartu bazuen ere, berak ez zuen aurkitu superelipsea. Ostera, Gabriel Lamé frantziar matematikariak aurkitu zuen, elipsearen ekuazioa orokortzean.
Piet Heinek ezagutarazi egin zuen superelipsea, arkitekturan, hiri-diseinuan eta altzarigintzan; baita superarrautza aurkitu ere, superelipse honetatik abiatuta:
    $\left|{\frac {x}{4}}\right|^{2.5}\!+\left|{\frac {y}{3}}\right|^{2.5}\!=1$
eta OX ardatzaren gainean birarazita.

## Ikus, gainera

* Elipsea
* Elipsoidea
* Superelipsoidea
* Hiperbola
* Parabola
* Hipozikloidea
* Astroidea

## Kanpo estekak

* Datuak: Q867058
* Multimedia: Superellipse / Q867058
# Superfluido

Superfluidoa edo fluido perfektua erabateko likatasun ezak bereizten duen materiaren egoera bat da, eta, zirkuitu itxi batean, etengabe isuriko litzake marruskadurarik gabe.
1937an aurkitu zuten Piotr Kapitsa, John F. Allen eta Don Misenerrek, eta, bere azterketa, hidrodinamika kuantikoa deitua izan zen.

## Ezaugarriak

Oso tenperatura txikietan gertatzen den fenomeno fisiko bat da, zero absolututik gertu, aktibitate oro erabat gelditzen den muga. Arazoetako bat, ia elementu guztiak, tenperatura horretan izoztu egiten dela da. Baina badago salbuespen bat: helioa. Helioaren bi isotopo egonkor existitzen dira: helio 4a, oso arrunta dena, eta helio 3a, arraroagoa, eta tritioaren beta desintegrazioan sortzen dena, zentral nuklearretan. Ilargiaren lurrazalean ere badago, haraino, eguzki haizeak eramana.
Bi isotopoek, oso modu ezberdinetan jokatzen dute, bi estatistika kuantikoen efektuak, Fermi-Diracen estatistika, espin erdi-osoko partikulek jarraitzen dutena, eta Bose-Einsteinen estatistika, espin osoko partikulek jarraitzen dutena ikuskatzeko balio duena.
Superfluidoaren ezaugarri bat, objektu solido edo azalera ez porotsu oro zeharka dezaketela da, duten kulunkatze ahalmen handiagatik, Albert Einsteinen Fisika kuantikoaren argudioak frogatzen dituen ezaugarria.

## Ikus, gainera

* Supereroankortasun
* Helio II

## Kanpo estekak

* Datuak: Q106667
* Multimedia: Superfluidity / Q106667
# Superelipsoide

Geometrian, superelipsoidea solido bat da, superelipse formako ebakidura horizontala eta bertikala dituena.
Piet Heinen superarrautza superelipsoidearen kasu berezi bat da.

## Kanpo estekak

* (Ingelesez) Superquadrics
* Datuak: Q2329723
# Sulaimaniyako nazioarteko aireportua

Sulaimaniyako Nazioarteko Aireportua (NAZE ISU NAGE: ORSU), Sulaimaniyatik 15 kilometrora, Irakeko Kurdistanen dagoen aireportu bat da. Abiazio zibil zein merkataritza garraiorako instalakuntzak ditu. Aireportua, 2003an eraikitzen hasi eta 2005ean inauguratu zen, orotara hiru terminal dituelarik: sarreretarako bat, irteeretarako beste bat, eta, azkenik, beste bat, VIPentzako berezia.

## Kanpo estekak

* Sulaimaniyako Nazioarteko Aireportuaren webgune ofiziala
* Datuak: Q326468
# Sulby (Man Uhartea)

Sulby, antzinako eskandinavieraz Sõlabyr, Erresuma Batuko Man uhartean dagoen herri bat da.

## Kanpo estekak

* Datuak: Q765791
* Multimedia: Sulby, Isle of Man / Q765791
# Sulaiman Too

Sulaiman mendia (Taht-I-Suleiman, Suleiman edo Salomongo arroka edo tronua bezala ere ezaguna) Ox hirian dago. Garai batean erromesaldiko leku garrantzitsua izan zen, bai islamiar aurrekoentzako baita ere islamiarrentzako. Mendia, inguratzen duten lautadetatik altxatzen da, Fergana haranetik. Leku ezaguna da bertakoen eta bisitarien artean, ikuspegi ederrak baititu. Mendiak, sobietar garaian induskatu zen museo bat du; bertan inguruko aurkikuntza arkeologikoak erakusten dira. Mendiaren beheko hegala hilerri batez inguratuta dago.

## Sulaiman

Sulaiman Koranean agertzen den profeta bat da, Salomonen irudi biblikoaren baliokidetzat hartzen dena. Mendiak, ustez bere hilobia markatzen duen santutegia dauka. Santutegira goian igo eta haitz sakratua zeharkatuz irekigune batetik arrastaka doazen emakumeek, kondairaren arabera, seme-alaba osasuntsuak izango dituzte. Mendiko zuhaitz eta zuhaixkak "otoitz-bandera" ugariz estalita daude.

## Mendi sakratua

Unescoren arabera, mendia "Asia erdialdean dagoen mendi sakratu baten adibiderik osoena da, hainbat milurtekotan gurtutakoa". Toki hau oraindik ere ezaguna da bertako musulmanen artean, mendirik altuenera daramaten eskailerekin, non Baburrek jatorriz 1510ean eraikitako meskita txiki bat dagoen, XX. mendearen amaieran berreraikia.

## Iruditegia

* Mendi inguruko hilerria.
* Sobietarrek egindako museoaren sarrera.
* Asif ibn Barkhiyaren hilobia.
* Sulaimanen leizea.
* Gailurra.

## Erreferentziak

* ↑ https://whc.unesco.org/es/list/1230
* ↑ https://www.ecured.cu/Montaña_Sagrada_de_Sulaimán-Too_(Kirguistán)

## Kanpo estekak

* (Frantsesez)(Gaztelaniaz): Unescoaren webguneko informazioa.
# Sulaiman al-Mustain

Sulaiman al-Mustain edo Sulaiman ibn al-Hakam (arabieraz: سليمان الثاني‎) Kordobako bostgarren omeiatar kalifa izan zen bitan, 1009 eta 1010 artean eta 1013 eta 1016 artean.

## Biografia

Al-Hakam aita, Sulaiman aitona eta Abd ar-Rahman III.a birraitona izan zuen.
1009an mertzenario bereber eta Antso Garzeitz Gaztelakoaren laguntzari esker, Muhammad II.a al-Mahdiren aurka matxinatu zen. 20.000 laguneko bere armadak 1009ko azaroaren 1ean Alcoleako guduan irabazi, eta hiriburua setiatu eta arpilatu zuen. Hixam II.a askatu eta handik egun gutxira kargutik kendu eta "al Mustain bi-llah" (Allahren laguntza bilatzen duena) izenondoa hartu zuen.
Muhammad II.a Toledora ihes egin eta 30.000 soldaduko armada eraiki zuen. Wahid jeneralak zuzendua, Muhammad II.ak Ramon Borrell kondeak zuzenduriko 9.000 katalanen laguntza ere izan zuen eta 1010eko maiatzean Sulayman Kordobatik eta tronutik bota zuen.
Muhammad II.a apenas ez zuen denborarik tronua bereganatzeko, izan ere, urte bereko uztailaren 23an kordobar nobleen biltzarrak kargutik kendu eta erail zuen. Hisham II.ak tronua berreskuratu zuen.
Sulaiman, Algecirasen babesean zegoela, ez zuen Hixam aintzat hartu eta itsasartez haraindiko bereberren laguntzaz, gerra zibil sortu eta 1013ko maiatzaren 9an hiriburua konkistatu zuen. Hixam II.a erail eta bigarrenez (1013-1016) kalifa izendatu zuen.
Kalifa-herrian zeuden etniak (arabiarrak, bereberrak eta eslaviarrak) asetzeko, probintziak bere kontrolpean zuten leinuei boterea eman eta Sulaimanek Kordobakoa bereganatu zuen. Baina geroko taifa erresumen egitura honek ez zuen bere helburua bete eta 1016an Ceutako valia zen Ali ibn Hammud al-Nasirrek matxinatu eta uztailaren 1ean Kordoban sartu zen. Sulaiman erail eta bere burua kalifa izendatu zuen.

## Erreferentziak

* ↑ Euskaltzaindia. (2016-09-30). (PDF) 181. araua: Erdi Aroko pertsona-izenak. Iruñea, 14 or..
* ↑ Altamira, Rafael. (1999). Il califfato occidentale. in: Storia del mondo medievale. II, 477–515 or..
* 1 2 Bisso, José. (1869). Crónica de la provincia de Málaga. Madril: Rubio, Grillo y Vitturi, 82 or..
* Datuak: Q919199
# Sulaiman ibn Abd al-Malik

Sulaiman ibn Abd al-Malik ibn Marwan (arabieraz: سليمان بن عبد الملك‎, Sulaymān ibn ʿAbd al-Malik ibn Marwān, c. 675 – 717ko irailaren 22a) omeiatarren zazpigarren kalifa izan zen. 715etik 717ra gobernatu zuen. Bere aita Abd al-Malik zen, eta aurreko kalifaren anaia txikia zen, Al-Walid I.a. Bere anaiaren gobernupean, Palestinako gobernaria izan zen, qahtanitarrekin aliatuz.
Sulaiman kalifa aldarrikatu zuten 715eko otsailak 23an, Walid I.a hil zen egun berean, boterea, neurri batean, Al-Hajjaj ibn Yusufen jarraitzaile ziren aurkari politikoei esker hartu zuen. Hala ere, 714an Al-Hajjaj hil zenean, Sulaimanek bere aliatu politikoak jazarri zituen. Horien artean zeuden Qutaibah ibn Muslin eta Muhammad ibn Qasim jeneral ospetsuak. Denak espetxeratu zituzten, eta ondoren hil.
Qahtamitetatik gertu geratzeko, Sulaiman ez zen Damaskora joan, kaliferriaren hiriburua zena, baizik eta Ramlan geratu zen, Palestinan. Bere gobernupean hedapenak jarraitu ziren, egungo Irango zati menditsuetara, Tabaristanera kasu. Sulaimanek Maslama ibn Abd al-Maliken agindupean zegoen armada handi bat ere bidali zuen Bizantziar Inperioko hiriburua zen Konstantinoplari erasotzeko, baina porrot handia izan zen. Sulaiman bizantziar mugari eraso egiteko prest zegoen 717an hil zenean.

## Erreferentziak

* ↑ Wellhausen, Julius. (2000). The Arab Kingdom and Its Fall. Taylor & Francis ISBN 0-415-20904-8..
* Datuak: Q284233
* Multimedia: Sulayman ibn Abd al-Malik / Q284233
# Sulcisko uhartedia

Sulcisko uhartedia, Italiako Sardiniako hegoaldean dagoen bi uhartes osatutako uhartedi bat da.
* Datuak: Q750010
* Multimedia: Arcipelago del Sulcis / Q750010
# Sulaimaniya

Sulaimaniya edo Silêmanî (arabieraz: السليمانية‎; kurdueraz: سلێمانی / Silêmanî), Irakeko Sulaimaniya probintziako hiriburua da.
1786an sortu zuen Ibrahim Pasha izeneko printze kurdu batek. Ondoren, bere printzerriko hiriburua izan zen, 800.000 biztanleko biztanleria izatera iritsiz. 1990ean Nawshirwan Mustafak hartu zuen, eta, ordutik, Kurdistango Batasun Abertzaleak kontrolatzen du.
2003an, hiriak 662.600 biztanle zituen.
Nazioarteko aireportu bat ere badu: Sulaimaniyako Nazioarteko Aireportua

## Klima

Datu klimatikoak (Sulaimaniya (1950-2000)) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 7.9 | 10.3 | 15.4 | 20.8 | 28.3 | 35.1 | 38.7 | 38.9 | 34.7 | 28.1 | 18.7 | 11.1 | 24 |
| Batez besteko tenperatura (ºC) | 3.9 | 5.7 | 10.3 | 15.3 | 21.4 | 27.7 | 31.3 | 31.5 | 27.2 | 21.1 | 13.2 | 6.7 | 17.9 |
| Batez besteko tenperatura minimoa (°C) | -0.2 | 1.1 | 5.1 | 9.7 | 14.5 | 20.3 | 23.8 | 24.1 | 19.1 | 14 | 7.6 | 2.3 | 11.8 |
| Pilatutako prezipitazioa (mm) | 129 | 146 | 132 | 100 | 41 | 0 | 0 | 0 | 0 | 13 | 75 | 111 | 747 |
| Iturria: WorldClim Global Climate Data ||||||||||||||

## Hiri eta herri senidetuak

* Arbil, Kirkuk, Dahuk.
* Sanandaj, Mahabad.
* Van, Diyarbakir.
* Al-Qamishli.
* Tucson.

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .
* ↑ WorldClim. WorldClim Global Climate Data Grids. .

## Kanpo estekak

* Datuak: Q191204
* Multimedia: Sulaymaniyah / Q191204
# Sulaimaniya probintzia

Suleimaniya probintzia (kurdueraz: Parêzgeha Silêmaniyê, arabieraz: محافظة السليمانية‎) Irakeko probintzia bat da. Bere hiriburua, Sulaimaniya da.

## Mugak

Ekialdean eta ipar-ekialdean Iranekin muga egiten du (Mendebaldeko Azerbaijan, Kurdistan eta Kermanshah probintziak), hegoaldean, Diyala probintziarekin, hego-mendebaldean, Saladinekin, mendebaldean Kirkukekin eta ipar-mendebaldean Arbil probintziarekin.

## Hiriak

* Halabjah
* Qal at Bizah

## Kanpo estekak

* Datuak: Q213182
* Multimedia: Sulaymaniyah Governorate / Q213182
# Sulawesi

Sulawesi edo Celebes (portugesez: Celebes) hego-ekialdeko Asiako uhartea da, administratiboki Indonesiakoa. Sondako lau uharte handietako bat da, Java, Sumatra eta Borneorekin batera, eta munduko 11.a. Floresko, Moluketako, Bandako eta Sulawesiko itsasoen artean dago, Borneoko ekialdean. 174.600 kilometro koadroko eremua du, eta 2010ean 17.359.398 biztanle zituen.

## Geografia

Sulawesik Flores eta Timor ditu hegoaldean, Borneo mendebaldean, Filipinak iparraldean eta Molukak ekialdean. Lau penintsula handi ditu: Minahassa iparraldean, Ekialdekoa, Hegoaldekoa eta Hego-ekialdekoa. Uhartearen erdialdea oso malkartsua denez, penintsulen arteko komunikazioak errezagoak dira itsasoz lehorrez baino. Hiru badia handi daude: Tominiko golkoa iparraldean, Toloko golkoa hegoaldean eta Boniko golkoa ekialdean. Mendebaldean Makassar itsasartea dago. Mendirik garaiena Rantemario da (3.478 m).

### Hiriak

Makassar hiri handiena da; 2010eko erroldaren arabera, 1.338.663 biztanle zituen. Aipagarriak dira Manado, Palu, Kendari, Bitung, Gorontalo, Palopo eta Bau-Bau.

## Historia

Portugaldarrek 1512an aurkitu zuten, eta herbeheretarrek 1607-1911 urteetan hartu. Japoniaren esku egon zen lau urtez (1942-1945). 1950. urtean, Indonesiako Errepublika Sulawesiz jabetu zen.

## Banaketa administratiboa

Sulawesi sei probintziatan banaturik dago: Hego Sulawesi, Mendebaldeko Sulawesi, Erdialdeko Sulawesi, Hego-ekialdeko Sulawesi, Gorontalo eta Ipar Sulawesi. Kontuan hartu behar da, probintzia horietan sarturik daudela inguruko uharte eta uhartedi txiki batzuk, hala nola, Selayar, Sangihe, Talaud, Togian, Banggai, Buton, Muna, Kabaena, Wowoni eta Tukangbesi.
| Probintzia | Eremua (km²) | Biztanleria (2010) | Biztanleria (2014) | Dentsitatea (bizt/km², 2014) |
| Hego Sulawesi | 46.717,48 | 8.034.776 | 8.395.747 | 179,7 |
| Mendebaldeko Sulawesi | 16.787,18 | 1.158.651 | 1.284.620 | 76,5 |
| Erdialdeko Sulawesi | 61.841,29 | 2.635.009 | 2.839.290 | 45,9 |
| Hego-ekialdeko Sulawesi | 38.067,70 | 2.232.586 | 2.417.962 | 63,5 |
| Gorontalo | 11.257,07 | 1.040.164 | 1.134.498 | 92,9 |
| Ipar Sulawesi | 13.851,64 | 4.973.129 | 5.126.643 | 172,0 |
| Sulawesi | 188.522,36 | 17.371.782 | 18.455.058 | 97,4 |

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-02-11).
* ↑ Lur entziklopedietatik hartua.

## Kanpo estekak

* Datuak: Q3812
* Multimedia: Sulawesi / Q3812
# Sulbiate

Sulbiate Italiako udalerri bat da. Monta eta Brianzako probintzian kokatuta dago, Lombardia eskualdean. 4.451 biztanle ditu, 5,2 kilometro koadroko azaleran banatuta.

## Mugakideak

Sulbiatek honako udalerri hauekin egiten du muga:
Bellusco Bernareggio Cornate d'Adda Verderio $^{(en)}$ Vimercate Mezzago Aicurzio

## Kanpo estekak

* Datuak: Q39623
* Multimedia: Sulbiate / Q39623
# Alopoglossus

Alopoglossus Gymnophthalmidae familiako narrasti genero bat da. Hego Amerikaren iparraldean bizi dira.

## Espezieak

* Alopoglossus angulatus (Linnaeus, 1758)
* Alopoglossus atriventris Duellman, 1973
* Alopoglossus buckleyi (O’Shaughnessy, 1881)
* Alopoglossus copii Boulenger, 1885
* Alopoglossus festae Peracca, 1904
* Alopoglossus lehmanni Ayala & Harris, 1984

## Kanpo estekak

* Datuak: Q602741
* Multimedia: Alopoglossus / Q602741
* Espezieak: Alopoglossus
# Alor

Alorra, soroa edo landa nekazaritzan lantzen den edo landu daitekeen lur-eremua da.

## Izena

Euskararen Herri Hizkeren Atlasaren arabera, solo eta soro erabiltzen dira Euskal Herriko mendebaldean, eta alor eta landa ekialdean.

## Erreferentziak

* ↑ Alor. Euskalterm Terminologia Banku Publikoa, euskadi.eus (Noiz kontsultatua: 2021-4-10).
* ↑ Soro. Euskalterm Terminologia Banku Publikoa, euskadi.eus (Noiz kontsultatua: 2021-4-10).
* ↑ Landa. Euskaltzaindiaren Hiztegia, euskaltzaindia.eus (Noiz kontsultatua: 2021-4-10).
* ↑ 1848: campo cultivado / emblavure / field in cultivation. Euskararen Herri Hizkeren Atlasa, euskaltzaindia.eus (Noiz kontsultatua: 2021-4-10).

## Kanpo estekak

* Datuak: Q188869
* Multimedia: Fields / Q188869
# Aluniș

Aluniș hauetako bat izan daiteke:
* Aluniș (Cluj)
* Aluniș (Mureș)
# Alustante

Alustante Guadalajarako udalerria da, Señorío de Molina-Alto Tajo eskualdean dagoena.
2009ko urtarrilaren 1eko erroldaren arabera 230 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q620830
* Multimedia: Alustante / Q620830
# Alunu

Alunu Errumaniako udalerri bat da, Vâlcea konderrian. 3.733 biztanle ditu, 62,41 kilometro koadroko azaleran banatuta.

## Herriak

Udalerrian honako herriak daude:
Alunu $^{(en)}$ Bodești $^{(en)}$ Coltești $^{(en)}$ Igoiu $^{(en)}$ Ilaciu $^{(en)}$ Ocracu $^{(en)}$ Roșia $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5117360
* Multimedia: Alunu, Vâlcea / Q5117360
# Aluniș (Cluj)

Aluniș Errumaniako udalerri bat da, Cluj konderrian. 1.018 biztanle ditu, 56,53 kilometro koadroko azaleran banatuta.

## Herriak

Udalerrian honako herriak daude:
Aluniș $^{(en)}$ Corneni $^{(en)}$ Ghirolt $^{(en)}$ Pruneni $^{(en)}$ Vale $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q16426136
* Multimedia: Aluniș, Cluj / Q16426136
# Alurnus

Alurnus kakalardo ordeneko intsektu genero bat da, Chrysomelidae familiakoa.

## Espezieak

Alurnus barruan espezie hauek jaso dira:
* Alurnus batesii Baly, 1864
* Alurnus bicolor Staines, 2013
* Alurnus bipunctatus Olivier, 1792
* Alurnus boucardi Rosenberg, 1898
* Alurnus chapuisi Uhmann and Jolivet, 1952
* Alurnus costalis Rosenberg, 1898
* Alurnus crenatus Staines, 2013
* Alurnus dallieri Pic, 1926
* Alurnus eckardtae Günther, 1936
* Alurnus elysianus Thomson, 1856
* Alurnus grossus Fabricius, 1775
* Alurnus horni Uhmann, 1935
* Alurnus humeralis Rosenberg, 1898
* Alurnus lansbergei Sallé, 1849
* Alurnus mutabilis Waterhouse, 1881
* Alurnus obliquus Uhmann, 1961
* Alurnus octopunctatus Fairmaire, 1851
* Alurnus orbignyi Guérin-Méneville, 1840
* Alurnus ornatus Baly, 1869
* Alurnus salvini Baly, 1885
* Alurnus secernendus Uhmann, 1932b
* Alurnus sexguttatus Rosenberg, 1898
* Alurnus undatus Brême, 1844

## Erreferentziak

* ↑ Staines, C. L. (March 8, 2013). "A review of the genus Alurnus Fabricius, 1775 (Coleoptera: Chrysomelidae: Cassidinae)". Insecta Mundi. 0291: 1–34 – via Research Gate.

## Kanpo estekak

* Datuak: Q4033843
* Multimedia: Alurnus / Q4033843
* Espezieak: Alurnus
# Aluniș (Mureș)

Aluniș Errumaniako udalerri bat da, Mureș konderrian. 3.058 biztanle ditu, 40,65 kilometro koadroko azaleran banatuta.

## Herriak

Udalerrian honako herriak daude:
Aluniș $^{(en)}$ Fițcău $^{(en)}$ Lunca Mureșului $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5057505
# Alunogeno

Alunogenoa, luma alunbrea edo ile gatza kolorgea edo zuria den aluminio sulfato bat da, fibrotsua. Burdina duenean koloreak izan ditzake. Bere formula kimikoa Al$_2$(SO$_4$)$_3$·17H$_2$O da.
Meatzetan dago, mineral sekundario gisa. Mearen oxidazio prozesuetan sor daiteke, baita ikatza erretzen den guneetan, millosevichitaren hidratazioa gertatzen denean. Batzuetan ere fumarolatan sor daiteke. Pirita, markasita, halotrikita, pickeringita, epsomita edo igeltsuarekin asoziatua agertzen da.

## Kanpo estekak

* Datuak: Q420958
* Multimedia: Alunogen / Q420958
# Simonellita

Simonellita substantzia organiko motako minerala da.

## Ezaugarriak

Simonellita substantzia organiko mineralaren formula kimikoa hau da: ${\ce {C19H24}}$. Sistema ortoerronbikoaren arabera sortzen ditu kristalak.

## Erreferentziak

* 1 2 (Ingelesez) «Simonellite: Mineral information, data and localities.» www.mindat.org (Noiz kontsultatua: 12-05-2019).
# Simoneura

Simoneura Gelechiidae familiako tximeleta genero bat da. Bere espezie tipoa Simoneura ophitis da.

## Espezieak

| Espeziea | Irudia | Egoera |
| Simoneura ophitis | | daturik gabe |

## Kanpo estekak

* Datuak: Q7520463
# Simone Veil (Bordeleko tranbia)

Simone Veil Bordeleko tranbiaren geltoki bat da, Aisinas udalerrian dago.

## Kokapena

D linea (Bordeleko tranbia) :
* Datuak: Q98573661
# Simonia

Simonia ondasun espiritualen nahiz haietatik bereizezinak diren munduko ondasunen salmenta edo erosketa deliberatua da. Izena Simon Magus samariarretik datorkio, Apostoluen Eginak liburuan honelaxe egin zuelako:
| « | Bazen hirian Simon zeritzan gizon bat, aspalditik aztikeriara emana; Samariako jende guztia txunditurik zeukan, norbait apartekotzat agertzen baitzuen bere burua. Denak, handi eta txiki, hari lotuak zeuden, hau ziotelarik: «Jainkoaren ahalmena dugu gizon hau, “Ahalmen Handi” deritzana». Hari lotuak zeuden, bada, bere aztikeriaz txunditurik baitzeuzkan aspaldidanik. Baina Felipek Jainkoaren erregetza eta Jesu Kristoren berri ona hots egitean, sinetsi egin zioten eta bataioa hartu denek, gizon eta emakume. Simonek berak ere sinetsi egin zuen eta bataioa hartu, eta ez zen Feliperen ondotik aldentzen. Gertatzen ziren mirariak eta egintza ahaltsuak ikusirik, erabat txunditurik zegoen. Jerusalemen zeuden apostoluek, Samariak Jainkoaren hitza onartu zuela jakitean, Pedro eta Joan bidali zituzten hara. Iritsi zirenean, samariarren alde otoitz egin zuten, Espiritu Santua har zezaten. Izan ere, artean haietako inorengana jaitsi gabe zegoen Espiritua; Jesus Jaunaren izenean bataiaturik bakarrik zeuden. Beraz, Pedrok eta Joanek eskuak buruan ezarri zizkieten, eta Espiritu Santua hartu zuten. Simonek, apostoluek jendeari eskuak ezartzean Espiritua etortzen zitzaiela ikusirik, dirua eskaini zien, esanez: –Emadazue niri ere ahalmen hori, eskuak ezartzen dizkiedan guztiek Espiritu Santua har dezaten. Pedrok erantzun zion: –Lehertuko ahal haiz heure diruarekin, Jainkoaren dohaina diruz erosten dela uste izateagatik! Hik ez duk honetan eskurik, ez parterik, hire kontzientzia ez baita zuzena Jainkoaren aurrean. Damu hadi, bada, heure gaiztakeriaz, eta otoitz egiok Jaunari ea burutapen hori barkatzen dian. Gutiziaz betea ikusten haut eta gaiztakeriari lotua. Simonek erantzun zuen: –Otoitz egiozue Jaunari nire alde, zuek esandakorik gerta ez dakidan. | » |
| —Eg 8:9-24 |||
Zuzenbide kanonikoaren kontrakoa izan arren, Eliza katolikoan IX. eta X. mendeetan erabat zabaldurik zegoen eta, Inbestiduren auziaren garaian, Gregorio VII.ak debekatu zuen.

## Erreferentziak

* ↑ Lur entziklopedietatik hartua.
* ↑ Simon. in: The Reader's Encyclopedia. 2 New York: Thomas Y. Crowell Company, 932 or..
* ↑ Wendy Doniger, ed. Merriam-Webster's Encyclopedia of World Religions. .

## Kanpo estekak

* Datuak: Q205302
* Multimedia: Simony / Q205302
# Simonide Zeoskoa

Simonide Zeoskoa (antzinako grezieraz: Σιμωνίδης ὁ Κεῖος; Ioulis, Zeos, c. K.a. 556- Agrigento, Sizilia, K.a. 468) greziar olerkaria izan zen. Pindarorekin batera, oda koralaren aitzindaria izan zen. Haren olerkien ezaugarri nagusiak estilo garbitasuna eta metafora bereziak dira; ditiranboak, epinizioak eta garaipen odak idatzi zituen batez ere, eta epitafio idazle gisa ospe handia izan zuen Grezian K.a. VI. mendean. Simonideren lanetatik Danaeren omenezko idatzien parte batzuk soilik gorde dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-3-23 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q273003
* Multimedia: Simonides / Q273003
# Altrich

Altrich Alemaniako udalerria da. Renania-Palatinatua estatuan kokatuta dago, [[Bernkastel-Wittlich (barrutia)|Bernkastel-Wittlich]] barrutian. 2014an 1.609 biztanle zituen 16,25 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q445040
* Multimedia: Altrich / Q445040
# Altotonga (udalerria)

Altotonga Mexikoko udalerri bat da. Veracruz de Ignacio de la Llave estatuan kokatua dago. 2010ean 60.396 biztanle zituen 328,66 km²ko azaleran. Herriburua [[Altotonga (Altotonga)|Altotonga]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2651628
* Multimedia: Altotonga Municipality / Q2651628